JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned tänased teemad -
Valitsuskõnelustel algas lisaaeg
Mahmoud Abbasi valitsus on maksnud terroristidele hiigelsummasid
Kristallööd meenutati ka Brasiilias
Üha rohkem näib,
et Sinivalge juht Benny Gantz ei suuda moodustada enamusvalitsust
ilma Likudi bloki ja peaminister Netanyahuta.
Seepärast tegi Israel Beiteinu juht Avi Lieberman üllatava algatuse
ja püüab ohje oma kätte võtta,
väidetavalt kolmandate valimiste vältimiseks.
Ta teatas, et tema 8 rahvaesindajat valivad ühe või teise suure bloki,
kui nood ei jõua kokkuleppele ühtse valitsuse moodustamises
Gantzile määratud tähtajaks.
Seda, kummale poole Lieberman tahaks meelsamini asetuda,
ta ei nõustunud ütlema, kuid on juba ette kuulutanud,
et ei hakka tegema koostööd araabia- ja vasakparteidega.
Sama avalduse on ta teinud ka Likudi bloki kolme usupartei kohta,
nii et ühe suhtes neist peab ta oma otsust muutma.
Peaministriametis jätkava Netanyahu vastust ei tulnud kaua oodata.
Pea kohe pärast Liebermani avaldust
nimetas ta Uue Paremtiiva juhi Naftali Bennetti
oma valitsuse kaitseministriks.
Samas kasvatas Likudi blokk oma esindajate arvu kahe võrra,
ja on nüüd suurem kui Sinivalgete blokk,
mille juhil Gantzil on aega töötava valitsuse moodustamiseks
neljapäeva, 21. novembrini.
Vastasel juhul peab president Rivlin pöörduma Knesseti poole
ja paluma rahvaesindajail hääletada,
keda nad tahavad uueks valitsuse moodustajaks.
Kui seegi ei aita, ootavad ees kolmandad valimised,
mis toimuksid märtsi alguses.
Nagu ikka, süüdistavad kõik kolm - Likudi blokk, Sinivalge ja Lieberman
üksteist praeguse olukorra jätkumises.
Iisraeli sisejulgeolekuteenistus Shin Bet ehk Shabak teatas,
et on käesoleval aastal ära hoidnud
juba rohkem kui 450 palestiinlaste terrorirünnakukatset.
Shin Beti juhi Nadav Argamani sõnul
on nad suutnud rakendada uut tehnoloogiat
eelkõige mehitamata õhusõidukite ehk uute droonidega.
Uus infotehnoloogia ja seire olid võtmerollis juba mullu,
kui hoiti ära rohkem kui 500 erinevat terrorirünnakukatset,
rääkis Shin Beti juht Argaman pressile.
Samas kontekstis Tel Avivis toimunud pressikonverentsil
teatas peaminister Netanyahu,
et Palestiina Omavalitsus on maksnud terroristidele ja nende omastele
hiigelsummasid preemiaks sooritatud tapatööde eest.
Palestiinlaste meediat jälgiv netileht Palestinian Media Watch
avaldas omavalitsuse statistikat 2011. - 2018. aastail.
Nende väitel on Abbasi valitsus maksnud kompensatsioone
kokku ca 7,5 miljardi seekli ehk ca 1,8 miljardi euro eest.
See tähendab, et igal aastal seitsmest
on nood kohtus süüdimõistetud kurjategijad saanud kompensatsioone
ligi 300 miljoni euro eest.
Kompensatsioonid on läinud PO kaudu
erinevatele palestiinlaste ühendustele, nagu PLO, PFLP ja PLP,
millest viimased kaks on määratletud rahvusvahelisteks terrorirühmitusteks.
PLO ehk Palestiina Vabastusorganisatsiooni,
nagu teistegi mainitud ühenduste siht on Palestiina vabastamine,
mille all nad mõtlevad kogu Iisraeli Lähis-Idast välja ajamist.
Läheme hetkeks ajas 81 aastat tagasi natside aega
ja nn Kristallöö juurde.
Toona, 9. novembri öösel, ajasid natsid juudid kodudest välja,
hävitasid nende ärisid ja kodusid,
tapsid osa ja viisid tuhandeid koonduslaagreisse.
Sündmust on hiljem alati novembris meenutatud
ja nii ka tänavu.
Üht omapäraseimat üritust nähti tänavu Sao Paulos, Brasiilias.
Kohalik jalgpalliklubi Corinthians Paulista
ehk "Pauluse korintlased"
õmblesid oma mängusärkidele klubi logo kohale kollase Taaveti tähe.
Sellise, nagu juudid sunniti õmblema oma riietele natsiaegadel.
See ei jäänud siiski ainsaks Kristallöö meenutamise sümboliks,
sest klubile kuuluva jalgpalliväljaku igale istmele
kinnitati samuti samasugune Taaveti täht.
Tähele olid kirjutatud sõnad: "Täht, mida ei tohi unustada".
Sao Paulos elab märkimisväärne juudikogukond.
Linnas elab hinnanguliselt 60 000 juudiusu järgijat
ja neid on ka mainitud jalgpalliklubi juhatuses.
Iraaniga seotud murettekitavate teemade juurde.
Iraan teatas ühemõtteliselt ja selgelt,
et jätkab uraani rikastamist Fordow tuumakompleksis
ja seab esmaseks tasemesihiks 5 %.
Sealt jätkatakse 60 %-ni,
kust on vaid lühike samm 90 %-ni ehk pommi tasemel materjalini.
Kuna tuumatehases kasutatav uraan on keskmiselt 3,75 % tasemel,
on selge, et Iraanil pole muud põhjust uraani rikastamiseks
kui pommi valmistamine.
Samas teatas IAEA
ehk ÜRO alluvuses töötav tuumajärelvalveorgan,
et Iraan pole nõustunud tegema nendega sellist koostööd,
mida 2015. a tuumaleping eeldab.
Iisraeli peaministri Netanyahu sõnul
ohustab Iraani tegevus juba kogu maailma,
mitte üksnes Lähis-Ida ja Iisraeli.
USA ja Iisraeli eksperdid usuvad, et kui midagi ei tehta,
jõuab Iraan tuumarelvani juba vähem kui aastaga.
Samas toonitas Netanyahu siiski jõuliselt,
et Iisrael ei luba Iraanil kunagi tuumarelva saada.
Milliseid vahendeid selle takistamiseks vaja on,
seda peaminister ei täpsustanud.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Toimetus soovib samas ka õnnistatud reisi
Baltic Princessi kruiisile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee